La Policia Local de Burjassot celebra la seua festivitat amb un emotiu acte de lliurament de reconeixements
2025-07-24

El Saló de Plens de l’Ajuntament de Burjassot ha acollit el lliurament de les distincions que enguany reconeixen la dedicació, el treball i el valor dels agents i comandaments de la Policia Local del municipi, a més de la col•laboració que les entitats del municipi presten a aquest cos de seguretat.

De mans de l’alcalde de Burjassot, Rafa García, el regidor de Policia i Seguretat Ciutadana, Manuel Pérez Menero, el regidor de Promoció Econòmica, Emili Altur, del comissari principal i cap provincial del Cos Nacional de Policia, Miguel González de Fez, i de l’intendent principal de la Policia Local de Burjassot, José del Río López, quatre agents i un oficial van rebre les medalles de la Creu al Mèrit Policial amb distintiu Blau. Per la seua banda, també un altre dels oficials del cos va rebre, per primera vegada en el municipi, la medalla de la Creu al Mèrit Policial amb distintiu Rojo per la seua gran actuació en el desallotjament d’una finca de veïns en la qual es va produir un incendi.

L’acte va finalitzar amb la foto de grup de tots els guardonats, entre els quals també es trobaven les associacions del municipi i persones alienes al cos que col•laboren amb la Policia Local i que també van veure reconeguda la seua labor, i amb una exhibició de la Unitat Canina (URCO) de la Policia Local de Burjassot